Barselonada mototsiklchi uyushtirgan otishma oqibatida 1 kishi halok bo‘ldi

Barselonada chorrahada yuz bergan otishma oqibatida bir kishi halok bo‘ldi, yana bir kishi jarohat oldi. Bu haqda 23-iyul, dushanba kuni Kataloniya Jeneraliteti politsiyasi ma’lum qildi, deb yozadi “Korrespondent.net”.

Hodisa San-Marti-de-Barselona tumanidagi chorrahalardan birida tunda yuz bergan.
“Politsiya chaqiruv bo‘yicha tez yordam bilan birga hodisa joyiga kelganda, avtomobilda yaralangan ikki erkakni topgan. Ulardan biri hodisa joyida vafot etgan. Ikkinchisi shifoxonaga yotqizilgan. Politsiya hujum qilgannni qidirish va hodisa yuzasidan surishtiruv boshladi”, — deyiladi xabarda.
Mahalliy OAVga ko‘ra, mashinalardagi odamlarga mototsiklchi hujum qilgan. Avtomobil nemis raqamlariga ega bo‘lgan.